**OBČINA RENČE-VOGRSKO PRVA OBRAVNAVA OBČINSKI SVET**

*NASLOV:*

**SKLEP O DOLOČITVI CENE ZA PRILAGOJEN PROGRAM ZA PREDŠOLSKE OTROKE** **V OSNOVNI ŠOLI KOZARA NOVA GORICA**

*PRAVNA PODLAGA:*

* 31. člen Zakona o vrtcih (Uradni list RS, št. 100/05 – UPB2, 25/08, 98/09 – ZIUZGK, 36/10, 62/10 – ZUPJS, 94/10 – ZIU, 40/12 – ZUJF, 14/15 – ZUUJFO in 55/17,
* 20. člen Pravilnika o metodologiji za oblikovanje cen programov v vrtcih, ki izvajajo javno službo (Uradni list RS, št. 97/03, 77/05, 120/05 in 93/15)
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18).

*PREDLAGATELJ:*

Župan

*PRIPRAVLJALEC:*

Župan, občinska uprava

*OBRAZLOŽITEV:*

Mestna občina Nova Gorica (v nadaljevanju: MONG) je kot sedežna občina soustanoviteljica dne 13. 9. 2019 ostalim občinam soustanoviteljicam dostavila osnutek gradiva za seje občinskih svetov s predlogom sklepa o določitvi cene za prilagojen program za predšolske otroke v Osnovni šoli Kozara Nova Gorica. Dne 30. 9. 2019 pa je bilo s strani MONG ostalim občinam sporočeno, da je MONG dne 26. 9. 2019 sprejela predlog navedenega sklepa

*RAZLOGI ZA SPREJETJE SKLEPA:*

Mestna občina Nova Gorica, Občina Brda, Občina Kanal ob Soči, Občina Miren-Kostanjevica, Občina Renče-Vogrsko in Občina Šempeter-Vrtojba so soustanoviteljice Osnovne šole Kozara Nova Gorica.

Starši, ki imajo predšolskega otroka s posebnimi potrebami in živijo na območju občin ustanoviteljic Osnovne šole Kozara Nova Gorica, trenutno nimajo možnosti vključitve otroka v oddelek prilagojenega programa za predšolske otroke – razvojni oddelek vrtca. Otroci z razvojnimi težavami imajo v večini primerov odločbo za dodatno pomoč, ki jo izvajajo specialni pedagogi v vrtcih. Nekateri otroci s težjimi razvojnimi motnjami potrebujejo celostno oskrbo, drugačen program in pomoč različnih strokovnjakov. Prilagojen predšolski program izvajajo v CIRIUS Vipava, kar pa za te otroke pomeni zelo veliko dodatno dnevno obremenitev v obliki prevoza. Razvojna ambulanta v Stari Gori obravnava več otrok z razvojnimi težavami, ki bi potrebovali vključitev v razvojni oddelek. Razvojni oddelek je namenjen predšolskim otrokom s posebnimi potrebami, ki potrebujejo za svoj razvoj spodbudo in strokovno pomoč. Otroci z izrazitejšimi razvojnimi težavami in primanjkljaji namreč potrebujejo čim zgodnejšo vključitev v celostno obravnavo, saj razvojnih primanjkljajev kasneje ni mogoče več nadoknaditi. Razvojni oddelki so praviloma organizirani pri vrtcih in v nekaterih primerih tudi pri osnovnih šolah s prilagojenim programom in zavodih za otroke s posebnimi potrebami. Po Zakonu o celostni zgodnji obravnavi predšolskih otrok s posebnimi potrebami (Uradni list RS, št. 41/17; v nadaljevanju: ZOPOPP) celostna zgodnja obravnava otrok s posebnimi potrebami in otrok z rizičnimi dejavniki v predšolskem obdobju obsega obravnave otroka in njegove družine v predšolskem obdobju z namenom, da se zagotovi in spodbudi otrokov razvoj, okrepi zmogljivost družine ter spodbudi socialna vključenost družine in otroka.

Pred leti je razvojni oddelek vrtca deloval v okviru Vrtca Nova Gorica, vendar je bil ukinjen, saj so se starši raje odločali za vključitev otroka s posebnimi potrebami v redne oddelke vrtca in ne v razvojni oddelek. Kljub vsemu je Vrtec Nova Gorica vsako leto rezerviral oddelek in izvajal vpis v razvojni oddelek vrtca, vendar ni prišlo do minimalnega vpisa za odprtje oddelka. Glede na izražen interes vseh občin ustanoviteljic in Osnovne šole Kozara Nova Gorica se predlaga, da bi Osnovna šola Kozara Nova Gorica organizirala oddelek v prostorih Vrtca Nova Gorica, in sicer v Centralnem vrtcu, ki je lociran v neposredni bližini šole. V oddelku bi bilo vključenih največ šest otrok s posebnimi potrebami.

31. člen Zakona o vrtcih (Uradni list RS, št. 100/05 s spremembami) določa, da cene programov v vrtcih, ki izvajajo javno službo predlaga vrtec, skupaj s predlogom finančnega načrta, pripravljenega v skladu z izhodišči, ki veljajo za občinski proračun, ceno programa pa določi pristojni organ občine ustanoviteljice.

Pravilnik o metodologiji za oblikovanje cen programov v vrtcih, ki izvajajo javno službo (Uradni list RS, št. 97/03 s spremembami, v nadaljevanju: pravilnik) natančno opredeljuje elemente in postopek za izračun cene. Pravilnik določa, da se cene programov usklajujejo enkrat letno, v primeru, da pride do bistvenih sprememb višine posameznih elementov cene programov, pa lahko tudi v vmesnem obdobju. Pristojni organ lokalne skupnosti mora predlog cen programov obravnavati in o tem sprejeti ustrezen sklep najkasneje v 60 dneh po predložitvi predloga cen.

Elementi za oblikovanje cen programov so:

1. Stroški dela: sredstva za plače, prispevki delodajalca, davek na plače in drugi stroški dela, kot so regres za letni dopust, povračila stroškov prehrane med delom, povračila stroškov prevoza na delo,..
2. Stroški materiala in storitev:

- funkcionalni stroški objektov (elektrika, voda, plin, ogrevanje, čiščenje, tekoče vzdrževanje,…) in

* osnovne dejavnosti (didaktična sredstva in igrače, obvezne zdravstvene storitve, varstvo pri delu, strokovno izpopolnjevanje,...).

1. Stroški živil: živila za tri obroke dnevno in 22 obračunskih dni v koledarskem mesecu.

Osnovna šola Kozara Nova Gorica je ekonomsko ceno programa predšolskega oddelka prilagojenega programaizračunala na podlagi predpisanega pravilnika.

*CILJI IN NAČELA:*

Ekonomska cena programa razvojnega oddelka vrtca bo določena skladno s predpisi.

*OCENA STANJA:*

Sklep morajo v enakem besedilu sprejeti vse soustanoviteljice javnega zavoda Osnovna šola Kozara Nova Gorica, veljavnost sklepa pa je vezana na uveljavitev Odloka o spremembah in dopolnitvah odloka o ustanovitvi javnega zavoda Osnovna šola Kozara Nova Gorica, s katerim se ustanavlja razvojni oddelek.

*FINANČNE IN DRUGE POSLEDICE:*

Občine bodo za otroke, za katere so po veljavni zakonodaji dolžne poravnavati razliko med plačili staršev in ekonomsko ceno vrtca, to razliko poravnale na način, kot to velja za otroke, vključene v javni vrtec. Plačila se bodo izvajala iz proračunske postavke »Ostali vrtci«

Pripravila:

Vladka Gal Janeš

Višja svetovalka I za družbene dejavnosti

Predlog sklepa:

Na podlagi 31. člena Zakona o vrtcih (Uradni list RS, št. 100/05 – UPB2, [25/08](http://www.uradni-list.si/1/objava.jsp?sop=2008-01-0911), [98/09](http://www.uradni-list.si/1/objava.jsp?sop=2009-01-4285) – ZIUZGK, [36/10](http://www.uradni-list.si/1/objava.jsp?sop=2010-01-1737), [62/10](http://www.uradni-list.si/1/objava.jsp?sop=2010-01-3387) – ZUPJS, [94/10](http://www.uradni-list.si/1/objava.jsp?sop=2010-01-4935) – ZIU, [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO in [55/17](http://www.uradni-list.si/1/objava.jsp?sop=2017-01-2525)), 20. člena Pravilnika o metodologiji za oblikovanje cen programov v vrtcih, ki izvajajo javno službo (Uradni list RS, št. [97/03](http://www.uradni-list.si/1/objava.jsp?sop=2003-01-4341), [77/05](http://www.uradni-list.si/1/objava.jsp?sop=2005-01-3472), [120/05](http://www.uradni-list.si/1/objava.jsp?sop=2005-01-5536) in [93/15](http://www.uradni-list.si/1/objava.jsp?sop=2015-01-3692)) so

* Mestni svet Mestne občine Nova Gorica na podlagi 19. člena Statuta Mestne občine Nova Gorica (Uradni list RS, št. 13/12, 18/17 in 18/19), na seji dne ;
* Občinski svet Občine Brda na podlagi 18. člena Statuta Občine Brda (Uradno glasilo slovenskih občin, št. 26/17, 16/18), na seji dne ;
* Občinski svet Občine Kanal ob Soči na podlagi 16. člena Statuta Občine Kanal ob Soči (Uradni list RS, št. 04/08), na seji dne ;
* Občinski svet Občine Miren-Kostanjevica na podlagi 7. člena Statuta Občine Miren-Kostanjevica (Uradni list RS, št. 2/2016-UPB, 62/2016), na seji dne ;
* Občinski svet Občine Renče–Vogrsko na podlagi 18. člena Statuta Občine Renče-Vogrsko (Uradni list RS, št. 22/12 – UPB, 88/15 in 14/18), na seji dne ;
* Občinski svet Občine Šempeter-Vrtojba na podlagi 15. člena Statuta Občine Šempeter-Vrtojba (Uradni list. RS, št. 05/18), na seji dne

sprejeli

**S K L E P**

**O DOLOČITVI CENE ZA PRILAGOJEN PROGRAM ZA PREDŠOLSKE OTROKE**

**V OSNOVNI ŠOLI KOZARA NOVA GORICA**

1.

S tem sklepom se določi cena za prilagojen program za predšolske otroke (v nadaljevanju: razvojni oddelek) v Osnovni šoli Kozara Nova Gorica.

2.

Ekonomska cena razvojnega oddelka v Osnovni šoli Kozara Nova Gorica znaša 1.269,64 EUR na mesec.

Cena poldnevnega programa znaša 1.075,34 EUR, cena poldnevnega programa brez kosila je nižja od poldnevnega programa za strošek kosila in tako znaša 1.043,66 EUR.

3.

V primerih odsotnosti otroka se cena programa zniža za stroške neporabljenih živil, in sicer:

* za dnevni program: 41,80 EUR mesečno oz. 1,90 EUR dnevno,
* poldnevni program: 31,68 EUR mesečno oz. 1,44 EUR dnevno,
* poldnevni program brez kosila: 14,96 EUR mesečno oz. 0,68 EUR dnevno,

z upoštevanjem dejanskih delovnih dni, če starši o otrokovi odsotnosti obvestijo Osnovno šolo Kozara Nova Gorica najkasneje do 8.00 ure prvega dne otrokove odsotnosti. Materialni stroški v vrtcih znašajo mesečno na otroka 40 EUR.

4.

Glede ostalih pogojev izvajanja programa razvojnega oddelka se uporabljajo določila naslednjih sklepov:

* za Mestno občino Nova Gorica: Sklep Mestnega sveta Mestne občine Nova Gorica št. 602-8/2018-31 z dne 21.03.2019,
* za Občino Brda: Sklep Občinskega sveta Občine Brda št. 0141-37/2019-03 z dne 10.09.2019,
* za Občino Kanal ob Soči: Sklep Občinskega sveta Občine Kanal ob Soči št. 9000-0001/2018-8 z dne 01.02.2018,
* za Občino Miren-Kostanjevica: Sklep Občinskega sveta Občine Miren-Kostanjevica št. 602-001/2019-3 z dne 19.02.2019,
* za Občino Šempeter-Vrtojba: Sklep Občinskega sveta Občine Šempeter-Vrtojba št. 01101-17/2016-2 z dne 20.10.2016.

5.

Sklep je sprejet, ko ga v enakem besedilu sprejmejo občinski sveti vseh občin soustanoviteljic. Sklep prične veljati z dnem uveljavitve Odloka o spremembah in dopolnitvah odloka o ustanovitvi javnega zavoda Osnovna šola Kozara Nova Gorica, s katerim se ustanavlja enota Vrtec pri OŠ Kozara Nova Gorica.

Mestna občina Nova Gorica, Občina Kanal, Občina Miren–Kostanjevica in Občina Šempeter–Vrtojba objavijo ta sklep v Uradnem listu RS, Občina Renče-Vogrsko ga objavi v svojih uradnih objavah, Občina Brda pa v Uradnem glasilu slovenskih občin.

|  |  |
| --- | --- |
| Številka: 602-8/2019  Datum:  Številka:  Datum:  Številka:  Datum:  Številka:  Datum:  Številka:  Datum:  Številka:  Datum: | **Mestna občina Nova Gorica**  **Župan, dr. Klemen Miklavič**  **Občina Brda**  **Župan, Franc Mužič**  **Občina Kanal ob Soči**  **Županja, Tina Gerbec**  **Občina Miren-Kostanjevica**  **Župan, Mauricij Humar**  **Občina Renče-Vogrsko**  **Župan, Tarik Žigon**  **Občina Šempeter-Vrtojba**  **Župan, Milan Turk** |